b'\n_START_ARTICLE_\nGastone Brilli-Peri\n_START_SECTION_\n\xc5\xbdivljenjepis\n_START_PARAGRAPH_\nGastone Brilli-Peri se je rodil 24. marca 1893 v italijanskem mestu Montevarchi. Prvo pomembnej\xc5\xa1o zmago je dosegel v sezoni 1923, ko je zmagal na dirki Velika nagrada Mugella. Svojo najpomembnej\xc5\xa1i zmago pa je dosegel v sezoni 1925, ko je z dirkalnikom Alfa Romeo P2 zmagal na dirki za Veliko nagrado Italije, s \xc4\x8demer je svojemu mo\xc5\xa1tvu Alfa Romeo zagotovil naslov Svetovnega konstruktorskega prvenstva. V tej sezoni je zmagal \xc5\xa1e na dirki Perugia Cup. V sezoni 1926 je dosegel zmago na dirki Velika nagrada Savia, sezona 1929 pa je bila njegova najuspe\xc5\xa1nej\xc5\xa1a v karieri, saj je dosegel kar \xc5\xa1tiri zmage na dirkah Velika nagrada Tripolija, Velika nagrada Mugella, Velika nagrada Cremone in Velika nagrada Tunisa, s \xc4\x8demer je najuspe\xc5\xa1nej\xc5\xa1i dirka\xc4\x8d sezone po \xc5\xa1tevilu zmag. Na treningu pred dirko za Veliko nagrado Tripolija v naslednji sezoni 1930 pa se je smrtno ponesre\xc4\x8dil v starosti 37-ih let.'